Venäjän mediaa valvova viranomainen on estänyt pääsyn kahdelle maailman suurimpiin kuuluvista pornosivustoista ja kehottanut kansalaisiaan tapaamaan ihmisiä mieluummin oikeassa elämässä.

Venäjä on estänyt pääsyn Pornhub- ja Youporn-sivustoille.

Venäjällä laki mahdollistaa pornosivustojen sulkemisen.

Venäjän mediaa valvova viranomainen kehotti pornosivustojen käyttäjiä tapaamaan mieluummin ihmisiä oikeassa elämässä.

Pornhub oli New Yorkissa Hood by Air -merkin muotinäytöksessä. Venäjällä pornojätin sivuille pääsy on estetty. AOP

Estetyt pornosivustot ovat Pornhub ja Youporn, kertoo muun muassa ArsTechnica. Sivustoilla on miljoonia käyttäjiä eri puolilla maailmaa.

Seksuaalinen sisältö ei ole Venäjällä kiellettyjä, mutta mediaa ja joukkoviestimiä valvova viranomainen Roskomnadzor päätti kuitenkin evätä sivustoille pääsyn. BBC kertoo, että lain mukaan sivustot voidaan sulkea, jos ne tukevat tai levittävät laitonta tuotantoa tai mainostavat pornoa.

Pornosivujen sulkeminen Venäjällä ei ole lainkaan tavatonta, vaan esimerkiksi vuonna 2015 viranomaiset laittoivat 11 sivustoa mustalle listalle. Tuolloin venäläisnainen kysyi Twitterissä viranomaisilta selitystä sivujen sulkemiselle.

– Hyvä Lyolya, vaihtoehtoisesti voisit koittaa tavata jonkun ihmisen oikeassa elämässä, viranomaisen viralliselta Twitter-tililtä viestitettiin.

Nyt kun asia nousi uudelleen tapetille, Roskomnadzor päätti uusia viimevuotisen viestinsä.

– Hyvät internetin rakastajat, tämä ohje on yhä voimassa, viestin saatetekstinä todettiin nyt.

Myöhemmin Pornhub täsmensi, että estettynä on vain sivuston kansainvälinen versio. Venäjänkielinen pornhub.ru toimii yhä.